open-index/open-wikipedia-markdown huggingface dataset:
Boeing 757

Το **Boeing 757** είναι αμερικανικό αεροσκάφος στενής ατράκτου που σχεδιάστηκε και κατασκευάστηκε από την Boeing Commercial Airplanes. Το τότε-που ονομαζόμενο 7N7, ένας δικινητήριος διάδοχος του 727 (ένα τρικινητήριο αεροσκάφος), έλαβε την πρώτη παραγγελία του τον Αύγουστο του 1978. Το πρωτότυπο ολοκλήρωσε την παρθενική του πτήση στις 19 Φεβρουαρίου 1982 και πιστοποιήθηκε από την FAA στις 21 Δεκεμβρίου 1982. Η Eastern Air Lines έθεσε το πρωτότυπο  σε εμπορική υπηρεσία την 1η Ιανουαρίου 1983. Μια παραλλαγή μεταφοράς φορτίων (PF) τέθηκε σε λειτουργία τον Σεπτέμβριο του 1987 και ένα συνδυαστικό μοντέλο τον Σεπτέμβριο του 1988. Το επεκτειμμένο  κυκλοφόρησε τον Σεπτέμβριο του 1996 και άρχισε να λειτουργεί τον Μάρτιο του 1999. Μετά την κατασκευή 1.050 για 54 πελάτες, η παραγωγή έληξε τον Οκτώβριο του 2004, ενώ η Boeing προσέφερε τις μεγαλύτερες παραλλαγές 737 NG ως διάδοχο μοντέλο.

Το αεριωθούμενο πολιτικό αεροσκάφος τροφοδοτείται από τουρμποφάν κινητήρες Rolls-Royce RB211 ή Pratt &amp;amp; Whitney PW2000 με μέγιστο βάρος απογείωσης 116 με 124 τόνους. Το 757 έχει 2.000 τετραγωνικά πόδια (185 m²) υπερκρίσιμη πτέρυγα για μειωμένη αεροδυναμική αντίσταση και συμβατική ουρά . Διατηρεί τη διατομή 707 και το γυάλινο πιλοτήριο δύο πληρωμάτων έχει βαθμολογία κοινού τύπου με το ταυτόχρονα σχεδιασμένο 767 ( αεροσκάφος ευρείας ατράκτου ). Κατασκευάστηκε σε δύο μήκη ατράκτου : το μήκους 47,3 μέτρων 757-200 (το πιο δημοφιλές με 913 κατασκευασμένα) χωράει συνήθως 200 επιβάτες σε δύο κατηγορίες και έχει εμβέλεια 7.250 χιλιόμετρα και το μήκους 54,4 μέτρων 757-300 συνήθως χωράει 243 με εμβέλεια 6.295&nbsp;χιλιόμετρα. Το 757-200F μπορεί να μεταφέρει 32.755 τόνους&nbsp;ωφέλιμο φορτίο για 5.435&nbsp;χιλιόμετρα. Το επιβατηγό  έχει τροποποιηθεί για χρήση φορτίου ως ειδικό φορτηγό (SF).

Σημαντικοί οι χειριστές του 757 περιλαμβάνονται αμερικανικές πολιτικές αεροπορικές εταιρείες , οι ευρωπαϊκές αεροπορικές εταιρείες τσάρτερ, και οι εταιρείες μεταφοράς φορτίου. Χρησιμοποιήθηκε συνήθως για εσωτερικά δρομολόγια μικρής και μεσαίας εμβέλειας και διηπειρωτικές πτήσεις στις ΗΠΑ . Οι εκτεταμένες πτήσεις εγκρίθηκαν το 1986 για τη διηπειρωτικές διαδρομές. Οι ιδιωτικοί και κυβερνητικοί φορείς έχουν προσαρμόσει τους 757 ως VIP αερομεταφορείς όπως το US C-32 . Τον Ιούλιο του 2017, 666 ήταν σε αεροπορική υπηρεσία. Η Delta Air Lines ήταν ο μεγαλύτερος χειριστής με 127 αεροσκάφη.  Το αεροσκάφος κατέγραψε έντεκα ατυχήματα απώλειας κύτους, συμπεριλαμβανομένων οκτώ θανατηφόρων ατυχημάτων, όσον αφορά τον Ιούλιο του 2019. 

## Παραπομπές


Κατηγορία:Αεροσκάφη Boeing
Κατηγορία:Πολιτικά αεροσκάφη
Χρυσοβίτσα Ιωαννίνων

Η **Χρυσοβίτσα** είναι ορεινό χωριό του νομού Ιωαννίνων και υπάγεται στον δήμο Μετσόβου. Βρίσκεται 43 χιλιόμετρα ανατολικά των Ιωαννίνων.

## Τοποθεσία
Είναι χτισμένο σε υψόμετρο 920 μέτρων στις βορειοδυτικές πλαγιές της Πίνδου. 

Έως το 2010 υπαγόταν στον δήμο Εγνατίας, ο οποίος με την εφαρμογή του προγράμματος Καλλικράτης εντάχθηκε στον νέο δήμο Μετσόβου 1999-2010. 

Ο πληθυσμός του σύμφωνα με την απογραφή του 2011 είναι 900 μόνιμοι κάτοικοι. 

## Ονομασία
Το παλαιότερο όνομα του χωριού ήταν Παλαιόμυλος.

Το χωριό αναφέρεται με τον τύπο «*Κουρσοβίτσα*» από τον Αραβαντινό και με τον τύπο «*Κρουσιοβίτσα*» από τον Λαμπρίδη. Κατά τον Μπόγκα ο τύπος του τοπωνυμίου «*Κουρσουβίτσα*» είναι παραφθορά του *Χρυσοβίτσα*. Άλλοι αποδίδουν το τοπωνύμιο στο ελληνικό προσωνύμιο Χρυσός και τη σλαβική κατάληξη – ΟVO, που όπως αναφέρει ο Κώστας Ευ. Οικονόμου τη θεωρεί μη σωστή.

## Θρησκεία
Το σημερινό όνομα, Χρυσοβίτσα, το οφείλει στην Εικόνα της Παναγίας Οδηγήτριας και το έχει από την εποχή της εμφάνισής της το έτος 1233 μ.Χ, επειδή στην εικόνα ήταν γραμμένη η λέξη

Παλαιότερα χρησιμοποιήθηκε ως σφραγίδα των επίσημων εγγράφων, σφραγίδα με παράσταση την Παναγία Βρεφοκρατούσα. Η σφραγίδα έγραφε: "ΣΦΡΑΓΙς ΤΗΣ ΠΑΝΑΓ(ΙΑ)ς ΧΡΥCΟΒΙΤΖΑς".

Στο χωριό δεσπόζει η Εκκλησία της Κοιμήσεως Θεοτόκου, όπου φυλάσσεται και η Εικόνα, η οποία κατά την παράδοση είναι Έργο του Αποστόλου και Ευαγγελιστού Λουκά. Επίσεις το τέμπλο του Ναού είναι μοναδικής ξυλουργικής τεχνικής και μεγάλης ιστορικής αξίας.

### Μονή
Το μοναστήρι της Χρυσοβίτσας περικλείεται από κάστρο. Υπάρχει εγχάρακτη ημερομηνία 1253, ημερομηνία κτίσεως των κελιών. Λειτούργησε ως ανδρικό αλλά και ως γυναικείο. Δύο επιγραφές αναφέρουν ότι η ιστόρηση του πρόναου έγινε αρχιερατεύοντος του Μητροπολίτη Ιωαννίνων Κλήμεντος (1680 – 1715), ενώ η επιγραφή στον κυρίως ναό γράφει ότι η ιστόρηση έγινε στις 29 Ιουνίου 1781. 

Στον κυρίως ναό, υπάρχει ξυλόγλυπτος άμβωνας, ξυλόγλυπτος αρχιερατικός θρόνος και ξυλόγλυπτο τέμπλο. 

Το καθολικό της Μονής Χρυσοβίτσας σύμφωνα με υπουργικές αποφάσεις είναι διατηρητέο μνημείο.

## Πρόσβαση
Η Χρυσοβίτσα απέχει 43 χιλιόμετρα από την πόλη των Ιωαννίνων και 16 χιλιόμετρα από την Κωμόπολη του Μετσόβου. 

Είναι ο πρώτος οικισμός που συναντά κανείς στην Εθνική Οδό Ιωαννίνων - Τρικάλων. Επίσης βρίσκεται σε κοντινή απόσταση από την Εθνική οδό δίπλα απο τον ποταμό Άραχθο και απέχει από την Εγνατία Οδό έξι χιλιόμετρα.

## Εκπαίδευση
Η παρουσία μορφωμένων στο χωριό παλιότερα ίσως να οφειλόταν και στη λειτουργία Ελληνικού σχολείου ή Σχολαρχείου. 

Στο χωριό σήμερα λειτουργούν δύο Νηπιαγωγεία, δύο Δημοτικά Σχολεία, Παιδικός Σταθμός και Γυμνάσιο - Λύκειο όπου εξυπηρετεί τα χωριά που βρίσκονται γύρω του με μικρό σήμερα αριθμό μαθητών. 

## Δραστηριότητες
Οι κάτοικοι σήμερα ασχολούνται ως επί το πλείστον με την καλλιέργεια της πατάτας στο οροπέδιο Πολιτσές και πολύ λίγοι με την κτηνοτροφία.

## Παραπομπές


Κατηγορία:Δήμος Μετσόβου
Κατηγορία:Χωριά της περιφερειακής ενότητας Ιωαννίνων
Καπετάνιος

**Καπετάνιος** είναι χαρακτηρισμός και όχι βαθμός. Αναφέρεται συνήθως σε πλοίαρχο του εμπορικού ναυτικού, ή σε κυβερνήτη μικρού σκάφους και πλοίου. Ο πλοίαρχος και όχι ο καπετάνιος όπως λάθος συνηθίζουμε να λέμε, είναι η αρχή του πλοίου, του οποίου έχει την διακυβέρνηση. Είναι υπεύθυνος για την ασφάλεια και την ευταξία στο πλοίο. Ο Πλοίαρχος Ε.Ν. είναι με σύμβαση εργασίας συνήθως ορισμένου χρόνου, που εγγράφεται στο ναυτολόγιο του πλοίου. Ο πλοίαρχος οφείλει να κυβερνά αυτοπροσώπως το πλοίο στις επικίνδυνες περιοχές, να τηρεί τα ναυτιλιακά έγγραφα (π.χ. έγγραφα εθνικότητας, ναυτολόγιο και ημερολόγια).

Στο αγγλόφωνο ναυτικό ο αντίστοιχος βαθμός καλείται **Captain ή Master.**

Κατηγορία:Ναυτική ορολογία
Λεονάρντο Φέα

Ο **Λεονάρντο Φέα** (*Leonardo Fea*, 24 Ιουλίου 1852 – 27 Απριλίου 1903) ήταν Ιταλός εξερευνητής, ζωολόγος, φυσιοδίφης και ζωγράφος, που γεννήθηκε και πέθανε στο Τορίνο.

## Βιογραφικά στοιχεία
Ο Λεονάρντο Φέα ήταν γιος του Πάολο Φέα, καθηγητή της ζωγραφικής στην Ακαδημία Αλμπερτίνα, και της Άννας Ρόντα. Το 1872 ο Λεονάρντο έγινε βοηθός στο Μουσείο Φυσικής Ιστορίας της Γένοβας. Πραγματοποίησε αρκετά ταξίδια σε μακρινές χώρες προκειμένου να συλλέξει δείγματα, επισκεπτόμενος μεταξύ άλλων τη Βιρμανία (1885-1889), τις νήσους του Πράσινου Ακρωτηρίου (1898), τις νήσους του Κόλπου της Γουινέας (Σάο Τομέ, Πρίνσιπε, Μπιόκο, Αννομπόν, 1900-1902) και το τότε Γαλλικό Κονγκό (1902). Παρέμεινε στη Βιρμανία επί τετραετία, συσσωρεύοντας μεγάλες συλλογές εντόμων και πτηνών. Κατόπιν σχεδίασε μια αποστολή στη Μαλαισία, αλλά η κακή υγεία του επέβαλε την επιλογή ενός τόπου με πιο ξηρό κλίμα, οπότε επισκέφθηκε τις νήσους του Πράσινου Ακρωτηρίου. Απογοητεύθηκε από την ποσότητα της άγριας ζωής που βρήκε εκεί, αλλά ακόμα και έτσι μπόρεσε να συλλέξει 47 δείγματα πτηνών, ένδεκα από τα οποία δεν είχαν ξαναπαρατηρηθεί στα συγκεκριμένα νησιά. Οι συλλογές του βρίσκονται σήμερα στο Μουσείο Φυσικής Ιστορίας της Γένοβας.

## Είδη που πήραν το όνομά του
Αρκετά είδη οργανισμών έχουν ονομασθεί προς τιμή του Φέα:

* *[[Brachytarsophrys feae]]* (Boulenger, 1887)
* *[[Azemiops feae]]* Boulenger, 1888
* *[[Muntiacus feae]]* (Thomas, 1881)
* *Murina feae* (Thomas & Doria, 1889)
* *[[Chiromyscus chiropus]]* (Thomas, 1891)
* *[[Cyrtodactylus feae]]* (Boulenger, 1893)
* *[[Pterodroma feae]]* (Salvadori, 1899)
* *[[Amphisbaenidae|Cynisca feae]]* 
* *[[Rhinotyphlops feae|Letheobia feae]]* (Boulenger, 1906)
* *[[Trioceros|Trioceros feae]]* (Boulenger, 1906)
* the horseweed species *[[Conyza feae]]* (Bég.) Wild, 1969

Επίσης το *[[Γένος (βιολογία)|γένος]]* χερσαίων μαλακόστρακων *[[Feadillo]]*, Schmalfuss & Ferrara, 1983

## Παραπομπές


## Βιβλιογραφία
* Conci C. (1975): «Repertorio delle biografie e bibliografie degli scrittori e cultori italiani di entomologia», *Mem. Soc. Ent. Ital*, τόμ. **48** (4), σσ. 817-1069
* Conci C., Poggi R. (1996): «Iconography of Italian Entomologists, with essential biographical data». *Mem. Soc. Ent. Ital*, τόμ. **75**, σσ. 159-382
* Gestro A. (1904): [«Fea, L.»] *Annali del Museo Civico di Storia Naturale di Genova, Third Series*, τόμ. **1** (= **41**), σσ. 95-152
* Nalesini O. (2009): *L'Asia Sud-orientale nella cultura italiana. Bibliografia analitica ragionata, 1475-2005*, Istituto Italiano per l'Africa e l'Oriente, Ρώμη 1904, σσ.&nbsp;19-20 και 65-66, ISBN 978-88-6323-284-4

Κατηγορία:Ιταλοί ζωολόγοι
Κατηγορία:Ιταλοί εξερευνητές
Κατηγορία:Ορνιθολόγοι
Κατηγορία:Εντομολόγοι
Κατηγορία:Φυσιοδίφες
Βουργούνδιος της Πίζας

Ο **Βουργούνδιος της Πίζας** ή **Μπουργκούντιο Πιζάνο** ή και **Μπουργκουντιόνε** (*Burgundio Pisano* / *Burgundione da Pisa*, 1110-1193) ήταν Ιταλός λόγιος φιλόσοφος, νομικός και μεταφραστής του Μεσαίωνα, που γεννήθηκε και πέθανε στην Πίζα. Σε νεαρή ηλικία, το 1136, διετέλεσε πρεσβευτής της Πίζας στην Κωνσταντινούπολη. Αργότερα έγινε καθηγητής στο Παρίσι και βοήθησε στην Τρίτη Σύνοδο του Λατερανού in 1179.

Ο Βουργούνδιος ήταν διακεκριμένος λόγιος και άριστος γνώστης της ελληνικής γλώσσας. Πιστεύεται ότι μετέφρασε στη λατινική τα ελληνικά αποσπάσματα των *[[Πανδέκτες|Πανδεκτών]]* λίγο μετά τη μεταφορά τους στην Μπολόνια, με την εξαίρεση των αποσπασμάτων στο 27ο βιβλίο, η μετάφραση των οποίων έχει αποδοθεί στον Μοδεστίνο. Οι λατινικές μεταφράσεις του Βουργούνδιο έγιναν δεκτές στην Μπολόνια ως ενσωματωμένο μέρος του κειμένου των *Πανδεκτών*.

Επιπροσθέτως, ο Βουργούνδιος της Πίζας μετέφρασε από την ελληνική στη λατινική την *`Εκδοσιν ακριβή της Ορθοδόξου πίστεως* του Ιωάννου του Δαμασκηνού, το *Περί της ανθρωπίνης φύσεως* του Νεμεσίου, το *Περί κράσεων* του Γαληνού, τα Βιβλία 6 έως 8 (περί οινοποιίας) των *Γεωπονικών* και λόγους του Αγίου Ιωάννου του Χρυσοστόμου στα Κατά Ματθαίον και Κατά Ιωάννην Ευαγγέλια.

## Παραπομπές


## Εξωτερικοί σύνδεσμοι
* ''Chrysostomus Latinus in Iohannem'' Online (CLIO) Project, ιστότοπος που παρέχει τη μετάφραση από τον Βουργούνδιο των 88 λόγων του Ιωάννου του Χρυσοστόμου επί του Κατά Ιωάννην Ευαγγελίου, η οποία δεν έχει ποτέ τυπωθεί, καθώς και τις μεταγενέστερες λατινικές μεταφράσεις του Francesco Griffolini (1462) και του Bernard de Montfaucon (1728), μαζί με την κριτική έκδοση του αρχικού ελληνικού κειμένου από τον Montfaucon, η οποία ανατυπώθηκε στην *Patrologia Graeca*.
* ''Chrysostomus Latinus in Mattheum'' Online (CLIMO) Project νέος ιστότοπος στα ίχνη του προηγούμενου για τους λόγους του Ιωάννου του Χρυσοστόμου επί του Κατά Ματθαίον Ευαγγελίου.

## Βιβλιογραφία
* P. Classen: *Burgundio von Pisa*, Χαϊδελβέργη 1974

Κατηγορία:Ιταλοί μεταφραστές
Κατηγορία:Συγγραφείς του 12ου αιώνα
Κατηγορία:Ιταλοί φιλόσοφοι
Κατηγορία:Διπλωμάτες της Μεσαιωνικής Ιταλίας
Tyrrell Racing

Η **Tyrrell Racing** ήταν Βρετανική ομάδα η οποία ξεκίνησε πρώτη φορά στην Φόρμουλα 1 το 1971 όπου και πηρε το πρώτο της πρωτάθλημα κατασκευαστών και οδηγών. Ο πρώτος της αγώνας ήταν το Γκραν Πρι της Νότιας Αφρικής όπου και και ο Jackie Stewart τερμάτισε 2ος και ο Francois Cevert όπου δεν κατάφερε να τερματίσει τον αγώνα του καθώς είχε μηχανική βλάβη. Ο τελευταίος αγώνας της Tyrrell ήταν το Γκραν Πρι της Ευρώπης το 1997 με τον τότε οδηγό τον Φινλανδό Μίκα Σάλο όπου δεν κατάφερε να τερματίσει τον αγώνα του. Η Tyrrell μετράει 23 νίκες σε αυτά τα 25 χρόνια στην φορμουλα 1   

## Σύντομο ιστορικό σημείωμα
Η ομάδα ιδρύθηκε στις 12 Φεβρουαρίου του 1966 απ' τον Κεν Τίρελ και στη Φόρμουλα 1 μπήκε 2 χρόνια μετά την ίδρυσή της. Η μοναδική φορά που κατέκτησε Πρωτάθλημα Κατασκευαστών ήταν το 1971.
Σημαντικοί οδηγοί που πέρασαν απ' αυτήν ήταν οι ακόλουθοι:

* Ντέρεκ Ντέιλι
* Τζάκι Στιούαρτ
* Μίκα Σάλο
* Ντιντιέ Πιρονί
* Στέφαν Μπέλοφ
* Ζαν Αλεζί
* Μικέλε Αλμπορέτο
* Μάρτιν Μπραντλ
* Αντρέα ντε Τσέζαρις
* Πατρίκ Ντεπαγιέ
* Ρόνι Πίτερσον
* Γιος Φερστάπεν
* Τζόναθαν Πάλμερ
* Φρανσουά Σεβέρ
* Τζόντι Σέκτερ

Κατηγορία:Ομάδες Φόρμουλα 1
Στέφαν Μπέλοφ

Ο **Στέφαν Μπέλοφ** (Γκίζεν τέως Δυτικής Γερμανίας 20 Νοεμβρίου 1957 - Σπα Βελγίου 1η Σεπτεμβρίου 1985) ήταν τέως Δυτικογερμανός οδηγός αγώνων. 

Το πέρασμά του απ' τη Φόρμουλα 1 ήταν πολύ σύντομο. Συγκεκριμένα μετείχε εκεί τα έτη 1984 και 1985 με την ομάδα Tyrrell. Συνολικά πήρε μέρος σε 22 Γκραν Πρι απ' τα οποία εκκίνησε στα 20. Το 1ο απ' αυτά ήταν το Βραζιλιάνικο Γκραν Πρι του 1984 και το τελευταίο το Ολλανδικό Γκραν Πρι του 1985. Δεν μπόρεσε να σημειώσει κανένα αξιόλογο αποτέλεσμα.

## Παραπομπές


## Εξωτερικοί σύνδεσμοι
* 

Κατηγορία:Γερμανοί οδηγοί της Φόρμουλα 1
Δροσιά Φθιώτιδας

Η **Δροσιά** είναι μικρός παραθαλάσσιος οικισμός του Αχινού στη Στερεά Ελλάδα και την Περιφερειακή Ενότητα Φθιώτιδας, ο οποίος βρίσκεται στα βόρεια παράλια του Μαλιακού κόλπου και δυτικά από την Κουβέλα. Αναφέρεται ως ξεχωριστός οικισμός επίσημα για πρώτη φορά το 2010 στο ΦΕΚ 87Α - 07/06/2010 να αποσπάται από τον πρώην δήμο Εχιναίων και να προσαρτάται στο δήμο Στυλίδος. Σύμφωνα με το Πρόγραμμα «Καλλικράτης», μαζί με την Κουβέλα, το Δρέπανο, την Παραλία Αχινού, τον Πλατανιά και τη Σκασμάδα αποτελούν την τοπική κοινότητα Αχινού που υπάγεται στη δημοτική ενότητα Εχιναίων του Δήμου Στυλίδας και σύμφωνα με την απογραφή του 2011 έχει πληθυσμό 7 κατοίκους.

## Παραπομπές


Κατηγορία:Δήμος Στυλίδας
Κατηγορία:Χωριά της περιφερειακής ενότητας Φθιώτιδας
Φρούριο Ριφά

Το **Φρούριο Ριφά** () είναι φρούριο στη Ριφά του Μπαχρέιν.

## Ιστορία
Το φρούριο χτίστηκε κατά τη διάρκεια της βασιλείας του Σεΐχη Σαλμάν μπιν Αχμέντ Αλ Φάτεχ Αλ Χαλίφα το 1812. Τον 19ο αιώνα το φρούριο ήταν η κατοικία του Σεΐχη Σαλμάν μπιν Αχμέντ Αλ Φάτεχ και μετά κληρονομήθηκε από τα μεγάλα παιδιά του. Το Φρούριο Ριφά είναι τώρα γνωστό ως Φρούριο του Σεΐχη Σαλμάν μπιν Αχμέντ και προσφέρει υπέροχη θέα στην κοιλάδα Χανανάγια. Με τη Ριφά να είναι η έδρα της κυβέρνησης έως το 1869, αυτό το φρούριο έχει σημαντική ιστορική σημασία.

Ο Σεΐχης Ίσα ιμπν Άλι Αλ Χαλίφα, ο οποίος κυβέρνησε το Μπαχρέιν από το 1869 έως το 1932, γεννήθηκε σε αυτό το φρούριο. Το σπίτι του στο Μουχάρακ προσφέρει ένα ίχνος της βασιλικής ζωής τον 19ο αιώνα, με αρχιτεκτονική και τοιχογραφίες που ανήκουν σε εκείνη την εποχή. Είναι επίσης ένα από τα καλύτερα μέρη για να αισθανθείτε τα αποτελέσματα του ανεμόπυργου.

## Παραπομπές


Κατηγορία:Φρούρια στο Μπαχρέιν
Κατηγορία:Αρχαιολογικοί τόποι στο Μπαχρέιν
Κατηγορία:Λήμματα που περιέχουν κείμενο στα αραβικά
Φρούριο Μπου Μάχερ

Το **Φρούριο Μπου Μάχερ** (, μερικές φορές ονομάζεται **Φρούριο Αμπού Μάχερ**) είναι φρούριο που βρίσκεται στο Χαλάτ Μπου Μάχερ, στο Βασίλειο του Μπαχρέιν. Το 2012, το φρούριο αναγνωρίστηκε ως μέρος του Μονοπατιού Μαργαριταριών του Μπαχρέιν, Μνημείου Παγκόσμιας Κληρονομιάς της UNESCO.

## Ιστορία
Το φρούριο κατασκευάστηκε το 1840 αν και η προέλευσή του προέρχεται πιθανώς από πορτογαλική οχύρωση του 16ου αιώνα. Η ανάλυση των έργων τέχνης του φρουρίου από την ομάδα ανασκαφών του Πανεπιστημίου Μπρουκς της Οξφόρδης έχουν προτείνει ότι η περιοχή μπορεί να κατοικήθηκε για πρώτη φορά από τους Ομεϋαδές ή στις αρχές της εποχής των Αββασιδών. Υπήρχαν επίσης ενδείξεις ότι η τοποθεσία βυθίστηκε περιοδικά λάτω από το νέρο. Το ορθογώνιο φρούριο με τέσσερις κυκλικούς πύργους χτίστηκε από τον Αμπντουλά μπιν Αχμέντ Αλ Χαλίφα και χρησίμευσε ως αδελφικό φρούριο στο Φρούριο Άραντ, το οποίο φρουρούσε το πέρασμα του Κόλπου Μουχάρακ. Το 1868, το φρούριο καταστράφηκε από βρετανικά πολεμικά πλοία που παρενέβησαν στον Πόλεμο Κατάρ-Μπαχρέιν.

Το νησί και το φρούριο ανακαινίστηκαν εν μέρει το 1930 για να λειτουργήσουν ως σταθμός καραντίνας για την ευλογιά. Το φρούριο ανακατασκευάστηκε περαιτέρω τη δεκαετία του 1970 από μια αρχαιολογική ομάδα του Μπαχρέιν και έκτοτε πραγματοποιήθηκαν περαιτέρω αρχαιολογικές ανασκαφές το 2010. Προς το παρόν, το φρούριο αποτελείται από έναν μοναχικό πύργο.

## Σήμερα
Η τοποθεσία είναι τώρα δίπλα σε μια βάση ακτοφυλακής και μπορεί να το επισκεφθεί κάποιος από το Εθνικό Μουσείο του Μπαχρέιν με μια σύντομη βόλτα με βάρκα. Το φρούριο διαθέτει επί του παρόντος ένα κέντρο επισκεπτών και είναι το σημείο εκκίνησης του Μονοπατιού Μαργαριταριών.

## Δείτε επίσης

* Μονοπάτι Μαργαριταριών του Μπαχρέιν
* Φρούριο Άραντ

## Παραπομπές


## Βιβλιογραφία

* 

Κατηγορία:Φρούρια στο Μπαχρέιν
Μπουντουμπούραμ

Το **Μπουντουμπούραμ** (αγγλικά: *Buduburam*) είναι στρατόπεδο προσφύγων που βρίσκεται 44 χιλιόμετρα δυτικά της Άκκρα στη Γκάνα. Άνοιξε από την Ύπατη Αρμοστεία του ΟΗΕ για τους Πρόσφυγες (UNHCR) το 1990 και φιλοξενεί περισσότερους από 12.000 πρόσφυγες από τη Λιβερία που εγκατέλειψαν τη χώρα τους κατά τη διάρκεια του Πρώτου Εμφυλίου Πολέμου στη Λιβερία (1989 &#x2013; 1996) και του Δευτέρου Εμφυλίου Πολέμου στη Λιβερία (1999 &#x2013; 2003), επιπλέον των προσφύγων από τη Σιέρα Λεόνε που διέφυγαν από τον Εμφύλιο Πόλεμο στη Σιέρα Λεόνε (1991–2002). Το στρατόπεδο εξυπηρετείται από ομάδες της Λιβερίας, διεθνείς ΜΚΟ και εθελοντικές οργανώσεις. Το δημοτικό σχολείο Κάρολιν Α. Μίλερ παρέχει δωρεάν εκπαίδευση σε σχεδόν 500 παιδιά στο στρατόπεδο.

Η Ύπατη Αρμοστεία άρχισε να αποσύρεται από το στρατόπεδο τον Απρίλιο του 2007, αποσύροντας αργά όλες τις υπηρεσίες που διαχειριζόταν η Ύπατη Αρμοστεία. Ο Ιούνιος 2010 ήταν η επίσημη παύση του καθεστώτος πρόσφυγα για τους πρόσφυγες στον οικισμό. Το Μπουντουμπούραμ, που βρίσκεται στη Γκάνα, ιδρύθηκε το 1990 για να φιλοξενήσει την εισροή Λιβεριανών προσφύγων που κατέφυγαν στην Γκάνα όταν ο Τσαρλς Τέιλορ ανέλαβε την εξουσία. Αρχικά, η Ύπατη Αρμοστεία για τους Πρόσφυγες παρείχε στους κατοίκους του οικισμού ατομική βοήθεια και ανακούφιση.

Το 1997, η Λιβερία πραγματοποίησε εκλογές τις οποίες ο ΟΗΕ έκρινε ότι ήταν αρκετά δίκαιοι για να επιτρέψουν ασφαλείς συνθήκες επαναπατρισμού. Ως αποτέλεσμα, η Ύπατη Αρμοστεία των Ηνωμένων Εθνών για τους Πρόσφυγες διέκοψε τη βοήθεια των προσφύγων στους Λιβεριανούς στη Γκάνα και ο οικισμός έχασε μεγάλο μέρος της χρηματοδότησής του. Κατά τη διάρκεια αυτής της περιόδου, περίπου 3.000 πρόσφυγες επέστρεψαν στη Λιβερία. Οι περισσότεροι επέλεξαν να παραμείνουν στη Γκάνα και το Μπουντουμπούραμ χρησίμευσε ως το κέντρο της κοινότητάς τους.

Λίγο μετά τις εκλογές του 1997, η πολιτική κατάσταση στη Λιβερία επιδεινώθηκε και οι νέες αφίξεις προσφύγων Λιβεριανών στην Γκάνα οδήγησαν την Ύπατη Αρμοστεία να επιστρέψει στο Μπουντουμπούραμ. Παρόλο που η Ύπατη Αρμοστεία περιορίζει τις προσπάθειες προσωπικής βοήθειας στον οικισμό σε ασυνόδευτους ανηλίκους, ηλικιωμένους και άτομα με ειδικές ανάγκες, ο οργανισμός χρηματοδοτεί έργα υποδομής εντός της κοινότητας, χρηματοδοτώντας έργα όπως η κατασκευή και η εκπαίδευση.

Τώρα φιλοξενεί περισσότερους από 42.000 πρόσφυγες, οι περισσότεροι από τους οποίους είναι Λιβεριανοί και ο οικισμός εξακολουθεί να δέχεται νέους πρόσφυγες σε τακτική βάση.

Τον Φεβρουάριο του 2011, ο Αναπληρωτής Υπουργός Πληροφοριών της Γκάνας δήλωσε ότι το Μπουντουμπούραμ δεν χρειάζεται πλέον και ότι οι κάτοικοι πρέπει να εξετάσουν το ενδεχόμενο να επιστρέψουν στη Λιβερία ή να εγκατασταθούν αλλού στη Γκάνα.

Ο Καναδός ποδοσφαιριστής Αλφόνσο Ντέιβις γεννήθηκε στο Μπουντουμπούραμ το 2000, πριν μετακομίσει στο Έντμοντον του Καναδά σε ηλικία πέντε ετών.

## Παραπομπές


Κατηγορία:Προσφυγικοί οικισμοί και καταυλισμοί
Κατηγορία:Δημογραφία της Λιβερίας
Αρένα Ζιελόνα Γκούρα

Η **Αρένα Ζιελόνα Γκούρα**, ή **Αθλητικό Κέντρο Ζιελόνα Γκούρα** (πολωνικά: *Centrum Rekreacyjno-Sportowe w Zielonej Górze*), είναι κλειστή αρένα αθλημάτων πολλαπλών χρήσεων που βρίσκεται στη Ζιελόνα Γκούρα της Πολωνίας.

Η αρένα μπορεί να χρησιμοποιηθεί για αγώνες καλαθοσφαίρισης, χειροσφαίρισης, ποδοσφαίρου σάλας, πετοσφαίρισης και πολιτιστικές και ψυχαγωγικές εκδηλώσεις. Η χωρητικότητα της αρένας για αγώνες καλαθοσφαίρισης είναι 6.080, εκ των οποίων 5.080 θέσεις είναι μόνιμες και 1.000 θέσεις είναι ανασυρόμενες. Είναι η έδρα της επαγγελματικής ομάδας καλαθοσφαίρισης Μπάσκετ Ζιελόνα Γκούρα.

## Παραπομπές


## Εξωτερικοί σύνδεσμοι

* Ιστότοπος αρένας της Μπάσκετ Ζιελόνα Γκούρα (πολωνικά)
* Αθλητικό Κέντρο Ζιελόνα Γκούρα, εικόνα από το εσωτερικό

Κατηγορία:Κλειστά στάδια στην Πολωνία
Κατηγορία:Γήπεδα καλαθοσφαίρισης στην Πολωνία
Κατηγορία:Γήπεδα πετοσφαίρισης στην Πολωνία
Κατηγορία:Γήπεδα χειροσφαίρισης στην Πολωνία
Αρενα
Σχέσεις Ελλάδας και Τυνησίας

Οι ***Διεθνείς σχέσεις [[Ελλάδα]]ς - [[Τυνησία]]ς*** αφορούν τις εξωτερικές σχέσεις μεταξύ της Ελλάδας και της Τυνησίας. Και οι δύο χώρες ξεκίνησαν να έχουν διπλωματικές σχέσεις το 1956, όταν η Τυνησία απέκτησε την ανεξαρτησία της. Η Ελλάδα έχει πρεσβεία στη Τύνιδα και η Τυνησία έχει πρεσβεία στο Αθήνα. Και οι δύο χώρες είναι μέλη της Ένωσης για τη Μεσόγειο και του Διεθνούς Οργανισμού Γαλλοφωνίας.
  
## Ιστορικό
Οι διμερείς σχέσεις των δύο χωρών είναι πολύ καλές και χαρακτηρίζονται από αμοιβαία εκτίμηση και κατανόηση. Επίσης έχουν αναπτύξει ένα ευρύ φάσμα δραστηριοτήτων στο πλαίσιο της διμερούς τους συνεργασίας. Η Ελλάδα υποστηρίζει σταθερά την ανάπτυξη των σχέσεων της Τυνησίας με την Ευρωπαϊκή Ένωση. Υπάρχει, επίσης, πολύ καλή συνεργασία στον τομέα της ανταλλαγής υποψηφιοτήτων στο πλαίσιο των διεθνών οργανισμών. Στις 17-19 Μαρτίου 2016, ο Πρόεδρος της Βουλής των Ελλήνων, Νίκος Βούτσης, πραγματοποίησε επίσημη επίσκεψη στην Τύνιδα, κατόπιν πρόσκλησης του Τυνήσιου ομολόγου του Μοχάμεντ Ενακούρ. Στις 2 Νοεμβρίου 2016, ο Υφυπουργός Εξωτερικών, Δημήτρης Μάρδας, πραγματοποίησε διήμερη επίσκεψη στην Τυνησία, όπου μετέβη ως επικεφαλής της ελληνικής αντιπροσωπείας στο πλαίσιο της 10ης Συνόδου της Μεικτής Διυπουργικής Επιτροπής Ελλάδας-Τυνησίας. Στις 29 Νοεμβρίου 2016 ο Γενικός Γραμματέας Διεθνών Οικονομικών Σχέσεων του Υπουργείου Εξωτερικών, Γιώργος Τσίπρας, συμμετείχε στη Διεθνή Διάσκεψη «ΤΥΝΗΣΙΑ 2020», η οποία πραγματοποιήθηκε στην Τύνιδα. Στις 11 Φεβρουαρίου 2018 ο Αναπληρωτής Υπουργός Εξωτερικών Γιώργος Κατρούγκαλος πραγματοποίησε επίσκεψη εργασίας στην Τύνιδα.

## Δείτε επίσης
*Εξωτερικές σχέσεις της Ελλάδας
*Εξωτερικές σχέσεις της Τυνησίας
*Ελληνική διασπορά

## Παραπομπές

## Εξωτερικοί σύνδεσμοι
* Ελληνικό Υπουργείο Εξωτερικών για τις σχέσεις με την Τυνησία
* Ελληνική πρεσβεία στη Τύνιδα
* http://www.diplomatie.gov.tn/site/index.php?a=article&id=457

 

Τυνησια
Ελλαδα
Καμπεονάτο Μπραζιλέιρο Σέριε Β

Το **Καμπεονάτο Μπραζιλέιρο Σέριε Β** (πορτογαλικά: *Campeonato Brasileiro Série B*), όπου αναφέρεται συνήθως ως **Μπραζιλέιρο Σέριε Β** (**Σέριε Β**), και μέχρι το 2017 ονομαζόταν επίσημα **Μπραζιλειράο [[Chevrolet]],** όπως η Σέριε Α για λόγους χορηγίας. Είναι η δεύτερη βαθμίδα του συστήματος ποδοσφαιρικών πρωταθλημάτων της Βραζιλίας. Αν και δεν έχει διεξαχθεί κάθε χρόνο από την ίδρυσή του το 1971, η μορφή της διοργάνωσης έχει αλλάξει σχεδόν κάθε σεζόν. Από το 2006 συμμετέχουν 20 ομάδες σε διπλή μορφή round-robin, με τις τέσσερις κορυφαίες ομάδες να προβιβάζονται στο Καμπεονάτο Μπραζιλέιρο Σέριε Α και τις τέσσερις τελευταίες ομάδες να υποβιβάζονται στο Καμπεονάτο Μπραζιλέριο Σέριε Γ.

## Τίτλοι ανά ομάδα
Ακολουθούν οι τίτλοι ανά ομάδα, σύμφωνα με τη Συνομοσπονδία Ποδοσφαίρου Βραζιλίας:

## Παραπομπές


## Εξωτερικοί σύνδεσμοι

* CBF Confederação Brasileira de Futebol - Συνομοσπονδία Ποδοσφαίρου Βραζιλίας
* Σύνδεσμοι RSSSF Βραζιλίας


Κατηγορία:Ποδοσφαιρικά πρωταθλήματα στη Βραζιλία
Κατηγορία:Εθνικά πρωταθλήματα ποδοσφαίρου Β΄ επιπέδου
Γκαρνταρόμπα

**Γκαρνταρόμπα** (*wardrobe, armoire*), από την Ιταλική λέξη *Guarda roba*, είναι το σημείο ή δωμάτιο στις κατοικίες, όπου φυλάμε και κρεμάμε τα ρούχα μας. Ως μεταφορική έννοια σημαίνει «συλλογή φορεμάτων». Και όχι μόνο, αφού στο Μεσαίωνα, οι βασιλείς και αυτοκράτορες της εποχής είχαν δωμάτια–γκαρνταρόμπες που εκτός των επίσημων ενδυμάτων τους, φύλασσαν και μέρος των κοσμημάτων και του πλούτου τους.

Ως έπιπλο, *γκαρνταρόμπα* σημαίνει το συνήθως ξύλινο έπιπλο το οποίο αποτελεί τον «αποθηκευτικό χώρο» των καλύτερων ενδυμάτων μας, τα οποία βρίσκονται συνήθως κρεμασμένα, στην κρεβατοκάμαρα. Η μορφολογία της γκαρνταρόμπας ποικίλει και είναι ανάλογη με το χώρο και τις διαστάσεις της, τη συγκεκριμένη θέση της, και τη ρυθμολογία της υπόλοιπης επίπλωσης της κατοικίας.

Ιστορικά, η πρώτη γκαρνταρόμπα ήταν ένα *[[σεντούκι]]*, δηλ. ένα ξύλινο συνήθως κιβώτιο, όπου εκεί μέσα, η άρχουσα τάξη και οι αριστοκράτες τοποθετούσαν τις επίσημες ενδυμασίες τους. Αργότερα, αυτό άλλαξε και γκαρνταρόμπα ονομάστηκε ένα «ολόκληρο δωμάτιο» το οποίο είχε κρεμάστρες περιφερειακά της τοιχοποιίας και εκεί τοποθετούσαν τα ενδύματα. Στη συνέχεια εντός του χώρου, τοποθετήθηκαν έπιπλα με ειδικά ντουλάπια ή ξύλινα συνήθως κιβώτια με αντίστοιχες κρεμάστρες. Γενικά, η γκαρνταρόμπα είχε μια διαχρονική εξέλιξη μέσα στο χρόνο, μέχρι τις σημερινές μοντέρνες συρόμενες γκαρνταρόμπες που φτιάχνονται συνήθως από συνθετικά υλικά, αλουμίνιο ή άλλες επενδύσεις.

Πρόσθετα, γκαρνταρόμπα ονομάζεται και το δωμάτιο εκείνο για τους ανθρώπους όπου μπορούν να αφήσουν - κρεμάσουν τα παλτά τους, μανδύες ή άλλα εξωτερικά ενδύματά τους, όταν εισέρχονται σε ένα κτίριο για εργασία, ή διασκέδαση - ψυχαγωγία, λ.χ. σε θέατρα ή κινηματογράφους ή ωδεία κ.ά. 

## Παραπομπές


## Εξωτερικοί σύνδεσμοι
* 
* 

Κατηγορία:Δωμάτια
Κατηγορία:Έπιπλα
Παραπολιτικά

Ο όρος **Παραπολιτικά** μπορεί να αναφέρεται στα εξής:

* Παραπολιτικά (εφημερίδα)
* Παραπολιτικά 90.1 FM
Βουλγαρικές Επιτροπές Δράσης

δεξιά|μικρογραφία|250x250εσ| Βούλγαροι της Μακεδονίας υποδέχονται τα βουλγαρικά στρατεύματα τον Απρίλιο του 1941.
Οι **Βουλγαρικές Επιτροπές Δράσης** στη Μακεδονία ήταν πατριωτικές εθνικιστικές οργανώσεις Βούλγαρων στη Μακεδονία κατά τη διάρκεια του 1941, που ενθαρρύνθηκαν από την εισβολή στη Γιουγκοσλαβία από τη ναζιστική Γερμανία, αποφασισμένες να τερματίσουν τη γιουγκοσλαβική (σερβική) κυριαρχία στην περιοχή, που θεωρήθηκε καταπιεστική από τους Βούλγαρους Μακεδόνες και από εκπροσώπους άλλων κοινοτήτων ή πολιτικών τάσεων στη Μακεδονία του Βαρδάρη. Ενθαρρύνθηκαν επίσης από τις φιλικές σχέσεις μεταξύ της ναζιστικής Γερμανίας και της Βουλγαρίας, και από την ελπίδα ότι αφού ο Γερμανικός Στρατός επέλασε, ο Βουλγαρικός θα τον διαδεχόταν. Η εποχή των Βουλγαρικών Επιτροπών Δράσης ήταν μια περίοδος μαρτυρίας μιας οξείας έλλειψης εξουσίας. Οι Σέρβοι σε θέσεις εξουσίας είχαν εγκαταλείψει το μεγαλύτερο μέρος της περιοχής, οι οποίοι δεν φοβούνται τους Γερμανούς, αλλά κυρίως τα αντίποινα από τον τοπικό βουλγαρικό πληθυσμό. Μόνο οι σερβικές αρχές στα Σκόπια και στη Μπίτολα δεν διέφυγαν. Οι Βούλγαροι, ειδικά οι Επιτροπές Δράσης, προσπάθησαν να αναλάβουν τον έλεγχο της περιοχής για τη Βουλγαρία, θέτοντας τα θεμέλια για τη βουλγαρική κυριαρχία. Η εκτελεστική επιτροπή του οργανισμού είχε επικεφαλής τους: Στέφαν Στεφάνοφ από το Κράτοβο (πρόεδρος), Σπίρο Κιτίντσεφ από τα Σκόπια (αντιπρόεδρος) και Βασίλ Χατζικίμοφ από το Στιπ (γραμματέας). Στη Βελεσά, οι Βουλγαρικές Επιτροπές Δράσης έλαβαν την ενεργή υποστήριξη από δημοφιλείς κομμουνιστές λειτουργούς, όπως ο Πάνκο Μπράσναροφ.

Όταν η γιουγκοσλαβική κυριαρχία αντικαταστάθηκε από τη γερμανική στρατιωτική διοίκηση, και τελικά από τη βουλγαρική κυριαρχία, αυτοί οι στόχοι πραγματοποιήθηκαν. Στις 18 Μαΐου 1941, η γερμανική στρατιωτική διοίκηση στα Σκόπια παρέδωσε επίσημα τη διοικητική εξουσία στο βουλγαρικό κράτος. Ωστόσο, μετά την οργάνωση της περιοχής και της διοίκησης, οι Επιτροπές Δράσης περιθωριοποιήθηκαν και τελικά διαλύθηκαν.

## Δείτε επίσης
* Ιστορία της Βουλγαρίας
* Ιστορία της Βόρειας Μακεδονίας
* Μακεδονία (περιοχή)

## Παραπομπές


Κατηγορία:Ιστορία της Γιουγκοσλαβικής Μακεδονίας κατά τον Β΄ Παγκόσμιο Πόλεμο
Κατηγορία:Βουλγαρικές επαναστατικές οργανώσεις
Κατηγορία:Εσωτερική Μακεδονική Επαναστατική Οργάνωση
Κατηγορία:Σχέσεις Βουλγαρίας-Γιουγκοσλαβίας
Range Rover (L405)

[thumb|right|[Πλευρά οδήγησης|Δεξιοτίμονο Range Rover Autobiography, μοντέλο του 2016, στο Ηνωμένο Βασίλειο.]]

Το **Range Rover (L405)** είναι πολυτελές SUV πλήρους μεγέθους που κατασκευάστηκε από τη βρετανική αυτοκινητοβιομηχανία Land Rover, μεταξύ του 2012 και του 2021. Υπήρξε η τέταρτη γενιά της σειράς Range Rover.

Για πρώτη φορά παρουσιάστηκε στο Σαλόνι Αυτοκινήτου του Παρισιού το 2012. Οι πωλήσεις του Range Rover L405 ξεκίνησαν στα τέλη του 2012.

## Κινητήρες
Τα πρώτα μοντέλα περιλαμβάνουν μια επιλογή δύο κινητήρων βενζίνης (5.0 λίτρων 375 PS LR-V8 και 510PS LR-V8 Supercharged) και δύο κινητήρων ντίζελ (3.0 λίτρων 258PS TDV6 και 4.4 λίτρων 339PS SDV8), όλοι με 8-τάχυτο αυτόματο κιβώτιο 

Ειδικότερα στην Ιαπωνία κυκλοφόρησε για πρώτη φορά τον Ιανουάριο του 2013. Τα πρώτα μοντέλα περιελάμβαναν τα 5.0 V8 Vogue (375PS), 5.0 V8 Supercharged Vogue (510PS), Autobiography (510PS) και SV Autobiography Dynamic (550PS).

## Αμάξωμα
Το αυτοφερόμενο αμάξωμα (ενιαίο δομικό σύνολο) του L405 είναι εξ ολοκλήρου από αλουμίνιο, μία πρωτιά για όχημα SUV, με αποτέλεσμα σημαντική μείωση του βάρους κατά 420 κιλά ως προς την προηγούμενη γενιά.

## Παραπομπές


## Εξωτερικοί σύνδεσμοι
* 2021 Range Rover brochure

Κατηγορία:Μοντέλα Land Rover
Κατηγορία:Αυτοκίνητα SUV
Κατηγορία:Αυτοκίνητα πολυτελείας
Κατηγορία:Βρετανικά αυτοκίνητα
Willys Jeep Station Wagon

thumb|right|Willys Jeep Utility Wagon του 1962.
[thumb|right|Willys Jeep «IKA Estanciera» στο [Ροσάριο της Αργεντινής.]]
Τα **Willys Jeep Station Wagon**, **Jeep Utility Wagon** και **Jeep Panel Delivery** είναι αυτοκίνητα που παράχθηκαν από τους Willys και Kaiser Jeep στις Ηνωμένες Πολιτείες από το 1946 έως το 1964, με την παραγωγή του ειδικά στην Αργεντινή και στη Βραζιλία να συνεχίζεται μέχρι το 1970 και το 1977 αντίστοιχα. Ήταν τα πρώτα τζιποειδή station wagon μαζικής παραγωγής που σχεδιάστηκαν και κατασκευάστηκαν ως επιβατικό όχημα, και αποτέλεσαν τους προγόνους των μεταγενέστερων SUV της εταιρείας Jeep.

Με πάνω από 300.000 αντίτυπα να πωλούνται στις ΗΠΑ, ήταν το πιο πετυχημένο όχημα της Kaiser. Η παραγωγή του σταμάτησε το 1977 παγκοσμίως, καθώς το Jeep Wagoneer του 1963 - 1991 πήρε οριστικά την θέση του.

Jeep Utility Wagon
Κατηγορία:Αυτοκίνητα SUV
Κατηγορία:Αμερικανικά αυτοκίνητα
Βαρβάρα Ευβοίας

Η **Βαρβάρα** είναι ένα μικρό προσφυγικό χωριό της περιφερειακής ενότητας Ευβοίας, που βρίσκεται στον δρόμο Ιστιαίας - Λουτρών Αιδηψού. Σύμφωνα με την απογραφή του 2011 έχει 76 κατοίκους.  Ανήκει στη τοπική κοινότητα Αγίου, της δημοτικής ενότητας Αιδηψού, του δήμου Ιστιαίας-Αιδηψού.

Είναι χτισμένο σε υψόμετρο 102 μέτρα και απέχει 6 χλμ. από τα Λουτρά Αιδηψού.

## Εκδηλώσεις
Στις 6 Αυγούστου γιορτάζει ο ιερός ναός της Μεταμόρφωσης του Σωτήρος και ο “Σύλλογος Απανταχού Ποντίων Βαρβάρας” διοργανώνει πανηγύρι κάτω από το γεροπλάτανο της πλατείας του χωριού όπου και βρίσκεται η εκκλησία. Λέγεται ότι στον ίσκιο του πλατάνου, κοιμήθηκε και χόρεψε στην επανάσταση του 1821 ο οπλαρχηγός Οδυσσέας Ανδρούτσος με τα παλικάρια του.

## Παραπομπές


Κατηγορία:Χωριά της περιφερειακής ενότητας Ευβοίας
Κατηγορία:Δήμος Ιστιαίας - Αιδηψού
International Harvester Travelall

right|thumb|International Travelall 1100C του 1968.
Το **International Harvester Travelall** ήταν μια σειρά μοντέλων οχημάτων που κατασκευάστηκαν από την αμερικανική International Harvester. Τέσσερις γενιές παρήχθησαν από το 1953 έως το 1975. Προερχόμενο από τη διεθνή γραμμή ελαφρών φορτηγών, το Travelall ήταν ένα carryall.

Πριν από το 1953, η International Harvester δεν παρήγαγε ένα station wagon ως μέρος της γκάμας της. Η International παρουσίασε τη σειρά φορτηγών R-Series το 1953, αντικαθιστώντας τη σειρά L. Από τα φορτηγά ⁄ τόνων έως τα βαρέα επαγγελματικά φορτηγά, η R-Series παρουσίασε το Travelall ως carryall. Αντικαθιστώντας τα προηγούμενα carryalls, το Travelall ήταν ένα panel truck με παράθυρα και πίσω καθίσματα. Σύμφωνα με τα station wagon της εποχής, η πρόσβαση στα πίσω καθίσματα του R-Series Travelalls αποκτήθηκε με την ανατροπή του μπροστινού καθίσματος στην πλευρά των επιβατών. Προσφέρθηκε με δύο ή τρία πίσω καθίσματα. Οι «πόρτες αχυρώνα» πάνελ φορτηγών ήταν στάνταρ, με μια πόρτα πίσω πόρτας τύπου carryall.

Κατηγορία:Μοντέλα International Harvester
Jeep Wagoneer (SJ)

Το **Jeep Wagoneer** ήταν ένα μεγάλο SUV αυτοκίνητο που αντικατέστησε το Willys Jeep Station Wagon, το οποίο σταμάτησε να παράγεται στις ΗΠΑ το 1964 και στη Βραζιλία το 1977. Παρουσιάστηκε τον Νοέμβριο του 1962 για τη σεζόν (model year) του 1963, ως ο επίσημος διάδοχος του Willys Jeep Station Wagon που είχε μπει στη μαζική παραγωγή από το 1946. Παρόλο που μοιράστηκε το πλαίσιο (τύπου σκάλας, δηλαδή «χτιστό» πάνω σε πλατφόρμα σχήματος σκάλας) με ένα pick-up (όπως και ο προκάτοχός του), το Jeep Gladiator (SJ), το Wagoneer είχε έναν εκλεπτυσμένο σχεδιασμό αμαξώματος SUV, με στοιχεία και από station wagon, και ήταν τότε πιο ελκυστικό αισθητικά από οποιοδήποτε άλλο 4x4 στην αγορά.

Το Wagoneer κυκλοφόρησε στην αγορά 7 χρόνια πριν η εταιρεία Land Rover κυκλοφορήσει την πρώτη γενιά του Range Rover στο Ηνωμένο Βασίλειο, τον Ιούλιο του 1970, και 19 χρόνια πριν η Land Rover εισάγει μια 5-πορτη έκδοση του Range Rover, τον Αύγουστο του 1981, και 24 χρόνια πριν εμφανιστεί αυτή η μάρκα στις ΗΠΑ. Η παραγωγή του Jeep Wagoneer έληξε τον Ιούνιο του 1991, με αποτέλεσμα να γίνει το τρίτο μεγαλύτερο σε χρονική διάρκεια μοντέλο στην ιστορία των ΗΠΑ που κατασκευάστηκε σε μία μόνο γενιά. Αντικαταστάθηκε από το Jeep Grand Cherokee πρώτης γενιάς, που μπήκε στη μαζική παραγωγή τον Απρίλιο του 1992, για τη σεζόν του 1993.

## Αναφορές


## Εξωτερικοί σύνδεσμοι

* Vintage Jeeps
* Wagoneer World - Year by year info & specs 1963-1991
* wagoneers.com
* International Full Size Jeep Association

Wagoneer (SJ)
Κατηγορία:Αυτοκίνητα SUV
Κατηγορία:Αμερικανικά αυτοκίνητα
Κατηγορία:Αυτοκίνητα πολυτελείας
Κατηγορία:Αυτοκίνητα ράλλυ
Αγιόκαμπος Ευβοίας

Ο **Αγιόκαμπος** είναι οικισμός της τοπικής κοινότητας Αγίου, της δημοτικής ενότητας Αιδηψού, του δήμου Ιστιαίας–Αιδηψού, της περιφερειακής ενότητας (τέως νομού) Ευβοίας, στην περιφέρεια Στερεάς Ελλάδας, σύμφωνα με το πρόγραμμα *Καλλικράτης*.

Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Ιστιαίας του νομού Ευβοίας, στο γεωγραφικό διαμέρισμα Στερεάς Ελλάδας.
## Γεωγραφικά στοιχεία
Ο Αγιόκαμπος είναι παράλιος οικισμός τηςβορειοδυτικής Εύβοιας, στον δίαυλο των Ωρεών και σε μέσο σταθμικό υψόμετρο 5 μέτρα. Απέχει 11χιλιόμετρα βόρεια των Λουτρών Αιδηψού και 12,5 χιλιόμετρα Δ.ΝΔ της Ιστιαίας (έδρας του δήμου).
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1971 και προσαρτήθηκε στην κοινότητα Αγίου
* Με το ΦΕΚ 244Α - 04/12/1997 αποσπάστηκε από την κοινότητα Αγίου και προσαρτήθηκε στον δήμο Αιδηψού
* Με το ΦΕΚ 87Α - 07/06/2010 αποσπάστηκε από τον δήμο Αιδηψού και προσαρτήθηκε στον δήμο Ιστιαίας-Αιδηψού

(Πηγή:)
## Ιστορικά στοιχεία
Στα αρχαία χρόνια στη θέση του οικισμού, εικάζεται ότι, υπήρχε η πόλη Διός ιδρυμένη από τους Αθηναίους. Οι κάτοικοί της είχαν ως κύρια ασχολία την παραγωγή πορφύρας, που χρησίμευε στη βαφή βασιλικών ενδυμάτων. Η προέλαση των Δάτη και Αρταφέρνη είχε ως αποτέλεσμα την πλήρη καταστροφή της αρχαίας πόλης, με φυσικό επακόλουθο τη μη ύπαρξη ιστορικών στοιχείων για την ακριβή θέση της. Η αρχαιολογική σκαπάνη του 19ου αιώνα έφερε στο φως σημαντικά ευρήματα, μεταξύ των οποίων και νομίσματα της Ιστιαίας.
## Γενικά
Τα τελευταία χρόνια ο Αγιόκαμπος έχει εξελιχθεί σε τουριστικό κέντρο με καλή ξενοδοχειακή υποδομή. Πορθμείο συνδέει τον οικισμό με την Γλύφα, στην απέναντι ακτή της ηπειρωτικής Στερεάς.
## Αξιοθέατα
* Το Μουσείο «Ναυτίλος», Θαλασσίων Ευρημάτων. Περιλαμβάνει συλλογές από κοχύλια, κοράλλια, απολιθώματα, πετρώματα και ημιπολύτιμους λίθους.
* Η εκκλησία του Αγίου Γεωργίου, ανατολικά του οικισμού
* Η οργανωμένη παραλία του οικισμού, δεξιά και αριστερά του πορθμείου.
## Παραπομπές

## Πηγές
* Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
* Εγκυκλοπαίδεια Δομή, 2002-4
* Οργανισμός εκδόσεων «Ελλάδα», χάρτες (Βαρελάς)
* Περιοδικό «Διακοπές», εκδ. Δ.Ο.Λ.,  2010
* eetaa.gr
## Εξωτερικοί σύνδεσμοι
* https://www.youtube.com/watch?reload=9&v=8OeLQod5pjc
* https://www.voriaevia.net/αγιόκαμπος/

Κατηγορία:Χωριά της περιφερειακής ενότητας Ευβοίας
Κατηγορία:Δήμος Ιστιαίας - Αιδηψού
Carryall

300px|right|thumb|Chevrolet 3100 Suburban Carryall του 1949.
Ένα **Carryall** είναι η επιβατική έκδοση από ένα panel truck, μιας και το panel truck ήταν ένα αγροτικό με κλειστή κουκούλα στην καρότσα, μια επιβατική έκδοση ήταν σχεδόν ολόιδια με το ό,τι ονομάζουμε SUV σήμερα. Το Chevrolet Suburban λέγονταν κάποτε μόνο **Carryall Suburban**.

H ονομασία από αυτά τα οχήματα δεν ήταν τυχαία, καθώς προσδιορίζονταν να μπορούν να μεταφέρουν 8-9 άτομα και τις αποσκευές τους. Μετά από καιρό τα **carryalls** μετατράπηκαν σε SUV και προσφέρονται σχεδόν από κάθε βιομηχανία ενώ σήμερα μόνο η Land/Range Rover προσφέρει ένα panel truck.

Τα ** carryall** της Βόρειας Αμερικής ήταν το Chevrolet Suburban, το International Harvester Travelall, το Dodge Town Wagon, το Willys Jeep Station Wagon και το Jeep Wagoneer. Το μόνο Ευρωπαϊκό carryall ήταν το Land Rover.
Ήλια Ευβοίας

Τα **Ήλια** είναι παραθαλάσσιο χωριό της βόρειας Ευβοίας και την Περιφερειακή Ενότητα Εύβοιας.

## Γεωγραφικά στοιχεία
Τα Ήλια ή *Κάτω Ήλια* βρίσκονται στα παράλια του Βόρειου Ευβοϊκού κόλπου, σε υψόμετρο 5 μέτρων ενώ απέχουν 8 χιλιόμετρα Α.-ΝΑ. από τα Λουτρά Αιδηψού και 29 Ν. από την Ιστιαία (έδρα δήμου). Κοντά στο χωριό, σε υψόμετρο 386 μέτρα, στο Βαλάντιο όρος, βρίσκεται η γυναικεία Μονή Αγίου Γεωργίου Ηλιών. Ιδρύθηκε το 1670, αλλά σύμφωνα με την παράδοση είναι παλαιότερη, του 13ου αιώνα. Το καθολικό της μονής είναι σταυροειδούς ρυθμού και το τέμπλο του κατασκευάστηκε τον 17ο αιώνα. Στη διάρκεια της Τουρκοκρατίας η μονή καταστράφηκε τρεις φορές. Στη μονή υπάρχουν λείψανα των Αγίων Γεωργίου, Μαρίνης, Μάμαντος και Κυριακής.

## Διοικητικά στοιχεία
Ως ξεχωριστός οικισμός αναφέρονται επίσημα για πρώτη φορά το 1920 να προσαρτώνται στην τότε  κοινότητα Γουργουβίτσης ενώ το 1928 αναφέρονται τα *Άνω Ήλια* που καταργήθηκαν το 1940. Σύμφωνα με την απογραφή του 2011 έχει 233 κατοίκους και υπάγεται στη δημοτική κοινότητα Λουτρών Αιδηψού της δημοτικής ενότητας Αιδηψού, του Δήμου Ιστιαίας-Αιδηψού.

## Παραπομπές


Κατηγορία:Χωριά της περιφερειακής ενότητας Ευβοίας
Κατηγορία:Δήμος Ιστιαίας - Αιδηψού
Κρυονερίτης Ευβοίας

{
  "type": "FeatureCollection",
  "features": [
    {
      "type": "Feature",
      "properties": {},
      "geometry": {
        "type": "Point",
        "coordinates": [
          23.282811,
          38.92965
        ]
      }
    }
  ]
}

Ο **Κρυονερίτης** είναι χωριό της περιφερειακής ενότητας Ευβοίας, που σύμφωνα με την απογραφή του 2011 έχει 190 κατοίκους.  Είναι ο μοναδικός οικισμός της τοπικής κοινότητας Κρυονερίτη, που ανήκει στη δημοτική ενότητα Ιστιαία, του δήμου Ιστιαίας-Αιδηψού.

Είναι χτισμένο σε υψόμετρο 530 μ. και απέχει 17,4 χιλ. από την Ιστιαία και 37 χιλ. από τα Λουτρά Αιδηψού.

## Παραπομπές


Κατηγορία:Χωριά της περιφερειακής ενότητας Ευβοίας
Κατηγορία:Δήμος Ιστιαίας - Αιδηψού
Πολύλοφο Ευβοίας

{
  "type": "FeatureCollection",
  "features": [
    {
      "type": "Feature",
      "properties": {},
      "geometry": {
        "type": "Point",
        "coordinates": [
          23.096069,
          38.857739
        ]
      }
    }
  ]
}
Το **Πολύλοφον** (ή ο **Πολύλοφος**) είναι χωριό της περιφερειακής ενότητας Ευβοίας, που σύμφωνα με την απογραφή του 2011 έχει 19 κατοίκους. Μέχρι το 1955 ονομαζόταν Γουργουβίτσα ή Γοργοβίτσα. Ανήκει στη δημοτική κοινότητα Λουτρών Αιδηψού, της δημοτικής ενότητας Αιδηψού, του δήμου Ιστιαίας-Αιδηψού. Είναι χτισμένο σε υψόμετρο 500 μ. και απέχει 8,5 χιλ. από την Αιδηψό και 3 χιλ. από το μοναστήρι του Αγίου Γεωργίου Ήλιων.

## Παραπομπές


Κατηγορία:Χωριά της περιφερειακής ενότητας Ευβοίας
Κατηγορία:Δήμος Ιστιαίας - Αιδηψού
Κλειστό Γυμναστήριο Λαμίας «Χαλκιοπούλειο»

Το **Κλειστό Γυμναστήριο Λαμίας «Χαλκιοπούλειο»** αποτελεί τμήμα του «Δημοτικού Αθλητικού Κέντρου (ΔΑΚ) Λαμίας», στην πρωτεύουσα του Νομού Φθιώτιδας. Η χωρητικότητα του γυμναστηρίου είναι 2.600 θέσεων. 

## Ιστορικό
Το Κλειστό Γυμναστήριο χτίστηκε το 1995 και πήρε το όνομά του από τον Μιλτιάδη Χαλκιόπουλο, ο οποίος δώρισε την έκταση για την ανέγερσή του.
Συνολικά το «ΔΑΚ Λαμίας» στο οποίο βρίσκεται διαθέτει επίσης γήπεδο ποδοσφαίρου,  ανοιχτό γήπεδο αντισφαίρισης, ανοιχτά γήπεδα καλαθοσφαίρισης, πετοσφαίρισης και χειροσφαίρισης, αίθουσα αθλημάτων επαφής (τάε κβο ντο, τζούντο, καράτε, παγκράτιο, κ.α.) και αίθουσα τοξοβολίας. Το Κλειστό Γυμναστήριο μπορεί να φιλοξενήσει αγώνες καλαθοσφαίρισης, πετοσφαίρισης και χειροσφαίρισης και ανήκει στο Δήμο Λαμιέων, όπως και οι υπόλοιπες εγκαταστάσεις του ΔΑΚ Λαμίας.

## Αθλητικές χρήσεις
### Αγώνες μπάσκετ
Το Χαλκιοπούλειο Γυμναστήριο φιλοξένησε το Φάιναλ-4 του Κύπελλο Ελλάδας καλαθοσφαίρισης ανδρών το 1995 και το 2004. Επίσης φιλοξένησε μερικούς αγώνες της φάσης ομίλων του Παγκόσμιου Πρωταθλήματος Καλαθοσφαίρισης Κ19 του 1995. 

Το γήπεδο είναι η έδρα του Ιωνικού Λαμίας. Έχει χρησιμοποιηθεί επίσης ως έδρα του Πανελληνίου Γ.Σ. την περίοδο 2010-11 για τους εντός έδρας αγώνες του, τόσο στις εγχώριες διοργανώσεις όσο και στο Γιούροκαπ. Η ΑΕΚ χρησιμοποίησε επίσης το γήπεδο ως έδρα κατά την περίοδο 2002-03 της Ευρωλίγκας, καθώς τα μεγάλα γήπεδα στην Αθήνα δεν ήταν διαθέσιμα, λόγω της ανακαίνισής τους για τους Θερινούς Ολυμπιακούς Αγώνες του 2004.

### Αγώνες βόλεϊ
Στο Χαλκιοπούλειο φιλοξενήθηκε ο τελικός του Κύπελλο Ελλάδας πετοσφαίρισης ανδρών το 1997.
Αποτελεί την έδρα της γυναικείας ομάδας βόλεϊ «Α.Ο. Λαμία 2013», που συμμετέχει στο Πρωτάθλημα Ελλάδας από την περίοδο 2021-22.

Το Κλειστό γυμναστήριο αποτελεί επίσης την έδρα ομάδων μικρότερων κατηγοριών τόσο του μπάσκετ, όσο και του βόλεϊ.

## Παραπομπές


## Εξωτερικοί σύνδεσμοι - Πηγές
* Κλειστό Χαλκιοπούλειο Γυμναστήριο Λαμίας www.lamiasports.com
* ΔΑΚ «Χαλκιοπούλειο» (Κλειστό Γυμναστήριο) www.lamia.gr

Κατηγορία:Κλειστά στάδια στην Ελλάδα
Κατηγορία:Γήπεδα καλαθοσφαίρισης στην Ελλάδα
Κατηγορία:Γήπεδα πετοσφαίρισης στην Ελλάδα
Κατηγορία:Γήπεδα χειροσφαίρισης στην Ελλάδα
Κατηγορία:Λαμία
Κανατάδικα Ευβοίας

Τα **Κανατάδικα** είναι χωριό της περιφερειακής ενότητας Ευβοίας, που σύμφωνα με την απογραφή του 2011 έχει 58 κατοίκους. Ανήκει στη δημοτική κοινότητα Ιστιαίας, της δημοτικής ενότητας Ιστιαίας, του δήμου Ιστιαίας-Αιδηψού. Απέχει 5,6 χιλ. από την Ιστιαία.

## Παραπομπές


Κατηγορία:Χωριά της περιφερειακής ενότητας Ευβοίας
Κατηγορία:Δήμος Ιστιαίας - Αιδηψού
Τσάινα Καπ

Το **Διεθνές Πρωτάθλημα Ποδοσφαίρου Τσάινα Καπ** (κινεζικά: 中国杯国际足球锦标赛) είναι ετήσια διοργάνωση ποδοσφαίρου που διοργανώνεται στην Κίνα από την Wanda Sports Holdings. Η διοργάνωση ξεκίνησε το 2017 ως τουρνουά νοκ άουτ αγώνων με τέσσερις εθνικές ομάδες, εκ των οποίων μία είναι η Κίνα, η οποία είναι η φιλοξενούμενη χώρα. Έχει προγραμματιστεί να συμμετέχουν έως και οκτώ ομάδες στο μέλλον.

## Διοργανώσεις

## Παραπομπές


## Εξωτερικοί σύνδεσμοι

*  (κινεζικά)

Κατηγορία:Τσάινα Καπ
Κατηγορία:Ποδοσφαιρικές διοργανώσεις στην Ασία
Κατηγορία:Εθνική Κίνας (ποδόσφαιρο)
Ψαροπούλι Εύβοιας

Το **Ψαροπούλι** είναι παραθαλάσσιο χωριό της περιφερειακής ενότητας Ευβοίας, που σύμφωνα με την απογραφή του 2011 έχει 201 κατοίκους. Είναι το επίνειο και η παραλία των Βασιλικών και αποτελεί καλοκαιρινό προορισμό της περιοχής. Η παραλία έχει μήκος 4 με 5 χιλιόμετρα και κατά μήκος της υπάρχουν αρκετά ταβερνάκια, ουζερί και καφετέριες. Ως ξεχωριστός οικισμός αναφέρεται επίσημα για πρώτη φορά το 1971 να απογράφεται στην τότε κοινότητα Βασιλικών. Ανήκει στη τοπική κοινότητα Βασιλικών, της δημοτικής ενότητας Αρτεμισίου, του δήμου Ιστιαίας-Αιδηψού. 

## Παραπομπές



Κατηγορία:Χωριά της περιφερειακής ενότητας Ευβοίας
Κατηγορία:Δήμος Ιστιαίας - Αιδηψού
Λιγκ Ουάν Κίνας

Η **Λιγκ Ουάν Κίνας της Κινεζικής Ποδοσφαιρικής Ομοσπονδίας** (κινεζικά: 中国足球协会甲级联赛, πινγίν: *Zhōngguó Zúqiú Xiéhuì Jiǎjí Liánsài*), γνωστή απλά ως **Λιγκ Ουάν Κίνας**, είναι η δεύτερη κατηγορία ποδοσφαίρου ανδρών της Κίνας. Πάνω από τη Λικγ Ουάν βρίσκεται η Σούπερ Λιγκ Κίνας.

Πριν από την ίδρυση της Σούπερ Λιγκ Κίνας, η Λιγκ Ουάν ήταν γνωστή ως *Jia B League*. Τα τότε δύο κορυφαία επίπεδα του κινεζικού ποδοσφαιρικού πρωταθλήματος ήταν γνωστά ως *Jia A League* και *Jia B League*, αντίστοιχα. *Η Jia A* μετονομάστηκε σε Σούπερ Λιγκ και η *Jia B* μετονομάστηκε στη τρέχουσα Λιγκ Ουάν το 2004. Κάτω από τη Λιγκ Ουάν βρίσκεται το Λιγκ Του Κίνας.

Αυτή τη στιγμή αποτελείται από 16 ομάδες, που παίζουν μεταξύ τους εντός και εκτός έδρας. Στο τέλος κάθε σεζόν, οι δύο κορυφαίες ομάδες προωθούνται στη Σούπερ Λιγκ Κίνας και οι δύο τελευταίες ομάδες της Σούπερ Λιγκ υποβιβάζονται στη Λιγκ Ουάν. Οι δύο κορυφαίες ομάδες από τη Λιγκ Του προωθούνται και αντικαθιστούν τις δύο τελευταίες ομάδες της Λιγκ Ουάν.

## Χορηγοί

## Δείτε επίσης

* Ποδόσφαιρο στην Κίνα
* Σούπερ Λιγκ Κίνας

## Παραπομπές


## Εξωτερικοί σύνδεσμοι

* Επίσημος ιστότοπος (κινεζικά)
* Νέα, αποτελέσματα στο Sina.com (κινεζικά)
* Ιστορικό πρωταθλήματος στο RSSSF

Κατηγορία:Λιγκ Ουάν Κίνας
Κατηγορία:Πρωταθλήματα ποδοσφαίρου στην Κίνα
Κατηγορία:Εθνικά πρωταθλήματα ποδοσφαίρου Β΄ επιπέδου
Κατηγορία:Εθνικά πρωταθλήματα ποδοσφαίρου Β΄ επιπέδου στην Ασία
Πρεσβεία της Ινδονησίας (Αθήνα)

Η **Πρεσβεία της Δημοκρατίας της Ινδονησίας στην Αθήνα** (Ινδονησιακά: Kedutaan Besar Republik Indonesia di Athena) είναι η διπλωματική αποστολή της Δημοκρατίας της Ινδονησίας στην Ελληνική Δημοκρατία. Οι διπλωματικές σχέσεις μεταξύ Ινδονησίας και Ελλάδας καθιερώθηκαν με το άνοιγμα της ινδονησιακής πρεσβείας στο Βελιγράδι της Γιουγκοσλαβίας, η οποία ήταν διαπιστευμένη στην Ελλάδα. Η πρεσβεία της Ινδονησίας στην Αθήνα άνοιξε στις 5 Ιανουαρίου 1994 με τον Σουνιότο Παμούνγκας (Sunyoto Pamungkas) ως τον πρώτο πρέσβη της Ινδονησίας στην Ελλάδα. Ο σημερινός πρέσβης, Φέρι Ανταμχάρ (Ferry Adamhar), διορίστηκε από τον Πρόεδρο Τζόκο Ουιντόντο στις 18 Μαΐου 2017.

## Δείτε επίσης
* Σχέσεις Ελλάδας-Ινδονησίας
* Κατάλογος διπλωματικών αποστολών στην Ελλάδα

## Παραπομπές


Κατηγορία:Διπλωματικές αποστολές στην Ελλάδα
Ινδονησια
Χράνοι Αρκαδίας

Οι **Χράνοι** είναι χωριό του Δήμου Μεγαλόπολης στη νοτιοδυτική Αρκαδία της Ελλάδας. Βρίσκεται στα βουνά στα σύνορα με τη Μεσσηνία, σε υψόμετρο περίπου 500 μέτρων. Βρίσκεται 4 χλμ. δυτικά των Παραδείσιων, 5 χλμ. νοτιοανατολικά του Ίσαρη και 13 χλμ. νοτιοδυτικά της Μεγαλόπολης. Οι Χράνοι είχαν πληθυσμό 137 το 2011. Ο σιδηρόδρομος από την Κόρινθο προς την Καλαμάτα περνά μέσα από το χωριό.

## Πληθυσμός

## Όνομα και ιστορία
Το όνομα Χράνοι προέρχεται πιθανώς από τη σλαβική λέξη Хpaнa, που σημαίνει κυριολεκτικά «καλλιέργεια», πιθανώς σε σχέση με τη γεωργική φύση του χωριού. Αυτό το όνομα, μαζί με άλλα σλαβικά ονόματα χωριών, όπως η Ανδραβίδα, είναι απόδειξη της σλαβικής παρουσίας στην Πελοπόννησο κατά τη διάρκεια του Μεσαίωνα, αν και η έκταση της εν λόγω παρουσίας είναι άγνωστη. Οι Χράνοι και η γύρω περιοχή κατοικήθηκε τουλάχιστον από τον 15ο αιώνα.

Οι Χράνοι ήταν αρχικά αρκετά μικρότερα χωριά που μεγάλωσαν και τελικά εντάχθηκαν σε ένα, σύμφωνα με τοπικές αναφορές. Στο πλαίσιο των κατασκευαστικών έργων του Χαρίλαου Τρικούπη χτίστηκε μία γέφυρα και ένας σιδηροδρομικός σταθμός που διασχίζουν το χωριό. Έκοψε το χωριό σε Άνω Χράνοι και Κάτω Χράνοι, όροι της περιοχής που εξακολουθούν να χρησιμοποιούνται σήμερα από τους ντόπιους. Κατά τη διάρκεια του Β' Παγκοσμίου Πολέμου το χωριό καταλήφθηκε από τους Ιταλούς και πολλοί χωρικοί εντάχθηκαν στην αντίσταση με το Εθνικό Απελευθερωτικό Μέτωπο (ΕΑΜ). Οι χωρικοί κατάφεραν να πείσουν την τοπική ιταλική φρουρά, η οποία φρουρούσε τη στρατηγική γέφυρα, να τους ενώσει στον αντάρτικο πόλεμο ενάντια στη ναζιστική κατοχή, λέγοντάς τους ότι οι Γερμανοί θα τους σκότωναν διαφορετικά λόγω της παράδοσης της Ιταλίας. Κατά τη διάρκεια του εμφυλίου πολέμου προσχώρησαν στον Δημοκρατικό Στρατό της Ελλάδας, καθώς και στον Βασιλικό Ελληνικό Στρατό. Το χωριό είχε σχετικά μεγάλο και αυξανόμενο πληθυσμό σε σύγκριση με μικρότερα χωριά μέχρι τη δεκαετία του 1960. Όπως το μεγαλύτερο μέρος της Αρκαδίας, ο πληθυσμός της άρχισε να μειώνεται λόγω των μεγάλων κυμάτων μετανάστευσης των Αρκάδων σε μεγάλες ελληνικές πόλεις, όπως η Αθήνα, και σε ξένες χώρες, ιδιαίτερα της Βόρειας Αμερικής.

## Δείτε επίσης
* Διοικητική διαίρεση Περιφερειακής Ενότητας Αρκαδίας

## Παραπομπές


## Εξωτερικοί σύνδεσμοι
* http://xranoi-arkadias.gr/el/  - Ο ιστότοπος του χωριού
* Χράνοι στις επάλξεις του αγώνα - βιβλίο του Γιάννη Παλαβού https://web.archive.org/web/20150402152611/http://vopac.nlg.gr/Record/303789

Κατηγορία:Δήμος Μεγαλόπολης
Κατηγορία:Χωριά της περιφερειακής ενότητας Αρκαδίας
Χθονοφύλη

Στην ελληνική μυθολογία, η **Χθονοφύλη** ήταν κόρη του Βασιλιά Σικυώνα (το όνομα του οποίου δόθηκε στην πόλη της Σικυώνας) και της Ζευξίππης. Αυτή και ο Ερμής είναι οι γονείς του Πόλυβου, ενός άλλου βασιλιά της Σικυώνας. Παντρεύτηκε τον Φλία, γιο του Διονύσου και της Αραιθυρέας, και απέκτησε μαζί του έναν άλλο γιο, τον Ανδροδάμα. Άλλες πηγές, ονομάζουν αυτή, και όχι την Αραιθυρία, ως μητέρα του Φλία με τον Διόνυσο.

## Παραπομπές


Κατηγορία:Γυναίκες του Ερμή
Κατηγορία:Πριγκίπισσες στην Ελληνική μυθολογία